[{"text_idx": "#000000", "text": "Antzerkiaren kontzeptua kolokan Patxo Telleriaren eskutik"}, {"text_idx": "#000001", "text": "\u201cTxizatoki bat eszenatokian\u201d bakarrizketan Patxo Telleriak antzerkiaren fenomenoari buruzko irakurketa ironiko, ero eta umorez betea plazaratuko du asteazkenean Kafe Antzokian."}, {"text_idx": "#000002", "text": "Marcel Duchamp-ek museo batean txizatoki bat erakusgai jarri zuen bezala, ekintza berbera izango da Patxo Telleriaren bakarrizketaren muina. Zer da artea? Zer sortzailea? Galdera hauetatik tiraka, eta antzerkiaren ideia hankaz gora jarriz, Telleriak ikuslea esperientzia teatrala ikuspuntu berri batetik ikustera bultzatuko du, berak idatzi eta antzeztutako antzezlan honetan."}]